Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9922

c) olyan repülőtéren száll fel vagy le, ahol a járató államának véleménye szerint a felszállási vagy leszállási útvonal olyan hosszan vezet vízfelszín felett, hogy az esetleges rendellenes üzemelés vagy repesemény alkalmával vízreszállás valószínű. 6.5.2.2 A fenti 6.5.2.1 pontban jelzett felszerelés a fedélzeten tartózkodó minden személy részére ülőhelyéről vagy fekvőhelyéről azonnal hozzáférhető helyen tárolt mentőmellény vagy egyéb megfelelő egyéni úszóeszköz. Megjegyzés: A szárazföldi repülőgépek közé tartoznak a szárazföldi repülőgépként üzemeltetett un. „kétéltű” repülőgépek is. 6.5.3 Az összes, vízfelszín felett hosszú távú repülést végrehajtó repülőgép 6.5.3.1 A 6.5.1 vagy 6.5.2 pontokban – amelyik alkalmazható – előírt felszerelés mellett minden olyan repülőgépet, amelyet olyan útvonalon használnak, ahol az 5.2.9 vagy 5.2.10 pontok előírásai szerint üzemeltetett repülőgép az utazósebességet figyelembe véve 120 perces repülésnek megfelelő vagy 740 km (400 tengeri mérföld) távolságnál nagyobb mértékben – amelyik a kisebb érték – valamint minden más repülőgép 30 perces repülésnek megfelelő vagy 185 km (100 tengeri mérföld) távolságnál nagyobb mértékben – amelyik a kisebb érték – eltávolodhat a kényszerleszállás végrehajtására alkalmas szárazföldtől szereljenek fel a következőkkel:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes